

RADVILIŠKIO RAJONO SAVIVALDYBĖS TARYBA

SPRENDIMAS
DĖL SOCIALINIŲ ĮGŪDŽIŲ UGDYMO, PALAIKYMO IR (AR) ATKŪRIMO PASLAUGŲ TEIKIMO SOCIALINĘ RIZIKĄ PATIRIANČIOMS ŠEIMOMS TVARKOS APRAŠO PATVIRTINIMO

2020 m. lapkričio 5 d. Nr. T-369
Radviliškis


Vadovaudamasi Lietuvos Respublikos vietos savivaldos įstatymo 9 straipsnio 1 dalimi, 16 straipsnio 4 dalimi, 18 straipsnio 1 dalimi ir Lietuvos Respublikos socialinių paslaugų įstatymo 13 straipsnio 2 ir 4 punktais, Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ 8.2 papunkčiu, Radviliškio rajono savivaldybės taryba nusprendžia:
. Patvirtinti Socialinių įgūdžių ugdymo, palaikymo ir (ar) atkūrimo paslaugų teikimo socialinę riziką patiriančioms šeimoms tvarkos aprašą (pridedamas).
. Laikyti netekusiais galios:
.  Socialinių įgūdžių ugdymo ir palaikymo paslaugų teikimo socialinės rizikos šeimoms tvarkos aprašą, patvirtintą Radviliškio rajono savivaldybės tarybos 2014-08-21 sprendimu Nr. T-812. 
. Radviliškio rajono savivaldybės tarybos 2016-06-23 sprendimą Nr. T-313 „Dėl socialinių įgūdžių ugdymo ir palaikymo paslaugų teikimo socialinės rizikos šeimoms tvarkos aprašo dalinio pakeitimo“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras				                     Antanas Čepononis


PATVIRTINTA
Radviliškio rajono savivaldybės
tarybos 2020 m. lapkričio 5 d.
sprendimu Nr. T-369



.  

. Socialinių įgūdžių ugdymo, palaikymo ir (ar) atkūrimo paslaugų (toliau – socialinės paslaugos) teikimo socialinę riziką patiriančioms šeimoms tvarkos aprašas (toliau – Aprašas) reglamentuoja teikiamų socialinių paslaugų tvarką ir sąlygas, paslaugų sudėtį, paslaugų gavėjus.
. Šis Aprašas parengtas vadovaujantis Lietuvos Respublikos socialinių paslaugų įstatymu, Socialinių paslaugų katalogu, Darbo su socialinės rizikos šeimomis metodinėmis  rekomendacijomis, LR Socialinės apsaugos ir darbo ministro įsakymu „Dėl Lietuvos Respublikos Socialinės apsaugos ir darbo ministro 2018 m. kovo 29 d. įsakymo Nr. a1-141 „Dėl atvejo vadybos tvarkos aprašo patvirtinimo“ pakeitimo bei kitais norminiais teisės aktais, reglamentuojančiais Socialinių paslaugų teikimą. 
. Socialinių paslaugų teikimo socialinę riziką patiriančioms šeimoms tikslas – siekti stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.). Ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvauti visuomenės gyvenime.
. Socialinės paslaugos teikiamos šeimoms, kurioms Radviliškio rajono savivaldybės administracijos Socialinės paramos skyriaus (toliau – Skyrius) vedėjo sprendimu paskirtos Socialinės paslaugos.
. Socialines paslaugas socialinę riziką patiriančioms šeimoms Radviliškio rajone teikia Radviliškio parapijos bendruomenės socialinių paslaugų centras (toliau – Centras), vadovaudamasis teisės aktais, reglamentuojančiais socialinių paslaugų teikimą. 

. 

Paslaugos pavadinimas		Trukmė
1. Socialinių įgūdžių ugdymas, palaikymas ir (ar) atkūrimas
1.1.  Informavimas	pagal poreikį
1.2. Konsultavimas	pagal poreikį
1.3. Tarpininkavimas ir atstovavimas	pagal poreikį
1.4. Bendravimas	pagal poreikį
1.5.  Maitinimo organizavimas (organizuojant maitinimą vaikų dienos centruose ir kt.)	pagal poreikį
1.6. Kasdienių gyvenimo įgūdžių ugdymas ir palaikymas (namų ruošoje, tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, prižiūrint vaikus, bendraujant ir pan.)	pagal poreikį
1.7. Darbinių įgūdžių ugdymas (savarankiškas patalpų, aplinkos tvarkymas ir pan.)	pagal poreikį



. 

.  Socialinę riziką patiriančios šeimos ir besilaukiančios moterys, kurioms Skyriaus vedėjo sprendimu skirtas Socialinių paslaugų teikimas. 
. Asmenims, sergantiems infekcinėmis ir psichinėmis ligomis, paslaugos teikiamos tik bendradarbiaujant su specializuotomis įstaigomis ir tarnybomis bei atsižvelgiant į jų rekomendacijas.

. 

. Gavus Skyriaus vedėjo sprendimą dėl Socialinių paslaugų teikimo socialinę riziką patiriančiai šeimai skyrimo, Centras socialines paslaugas pradeda teikti sprendimo gavimo  dieną.
. Socialinis darbuotojas, dirbdamas su socialinę riziką patiriančioms šeimomis:
. formuoja socialinę riziką patiriančios šeimos bylą, kurioje fiksuojamas Socialinių paslaugų teikimas šeimai;
. kaupia, sistemina ir analizuoja informaciją apie šeimas;
. tiria socialinę riziką patiriančių šeimų socialinę situaciją;
. dalyvauja vykdant socialinę riziką patiriančioms šeimoms skirtų pašalpų ir išmokų panaudojimo kontrolę, teikia rekomendacijas dėl piniginių išmokų mokėjimo būdo;
. spręsdamas šeimų problemas, bendradarbiauja Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos specialistais, mokyklų pedagogais bei kitų įstaigų ir nevyriausybinių organizacijų darbuotojais;
. rengia dokumentus, kuriuos tvirtina Centro direktorius įsakymu:  
. šeimos kortelę; 
. susitarimą dėl bendros veiklos siekiant pokyčių; 
. darbo su šeima eigos aprašymą; 
. susitarimą dėl pagalbos paskirstant šeimos pajamas; 
. esant būtinybei (dėl socialinę riziką patiriančioje šeimoje augančio vaiko sveikatos būklės ar kitų svarių priežasčių), lydi klientus į įvairias įstaigas;
. pateikia darbo su socialinę riziką patiriančiomis šeimomis ataskaitą už praėjusį ketvirtį iki einamojo mėnesio 10 dienos, bei socialinę riziką patiriančių šeimų kaitos apskaitą už praėjusį mėnesį iki einamojo mėnesio 1 darbo dienos Centro vyriausiajai socialinei darbuotojai, rengia metines ataskaitas už praėjusius metus iki einamųjų metų sausio mėnesio 10 d.; 
. esant poreikiui, dalyvauja vaiko laikinosios globos (rūpybos) peržiūrose;   
. vadovaujantis žmogiškosiomis vertybėmis, abipusės pagarbos, tarpusavio bendradarbiavimo principais, planuoja ir teikia socialinę pagalbą šeimoms jų socialinėje aplinkoje, susitinkant su šeima Centre ar kitose sutartose vietose, bendraujant su šeima kitomis priemonėmis, pavyzdžiui, telefono ryšiu;
. dirba socialinį darbą su vaiku ir šeima, juos konsultuoja (individualiai ir grupėmis), teikia emocinę bei socialinę pagalbą ir didina šeimos motyvaciją dalyvauti kompleksinės pagalbos ar prevencinės pagalbos teikimo procese, pozityvios tėvystės mokymuose, šeimos stiprinimo programose, nesmurtinio elgesio mokymo programose, priklausomybės ligų gydymo ir kitose programose; 
. teikia šeimai jos situacijos gerinimui reikalingą informaciją ir žinias, ugdo tėvystės įgūdžius, socialinius įgūdžius, skatinant glaudesnį šeimos santykį su socialine aplinka, organizuoja šeimų pagalbos sau grupes, kitą prevencinę pagalbą;
. tarpininkauja šeimai dėl pagalbos priemonių, padeda šeimos nariams kreiptis į kitas valstybės ir (ar) savivaldybių institucijas, įstaigas ar organizacijas, kuriose šeima gali gauti pagalbą, esant poreikiui, palydi asmenis į atitinkamas įstaigas;
. bendradarbiauja ir veikia kartu su atvejo vadybininku organizuojant, planuojant ir teikiant pagalbą šeimai, teikia siūlymus atvejo vadybininkui dėl pagalbos šeimai efektyvumo, keičiasi informacija apie situaciją šeimoje su atvejo vadybininku, informuoja jį apie pokyčius šeimoje;
. teikia siūlymus atvejo vadybininkui dėl pagalbos plano, jame numatytų priemonių vaikui ir jo šeimai, atsižvelgiant į pakitusius šeimos poreikius ir (ar) pakitusią šeimos situaciją, tikslinimo;
. dalyvauja atvejo nagrinėjimo posėdžiuose;
. teikia ir prašo informacijos dėl socialinių paslaugų teikimo, ar kitais atvejais, įstatymų nustatyta tvarka.
. Darbuotojų darbui su socialinę riziką patiriančiomis šeimomis turima informacija apie socialinę riziką patiriančią šeimą bei kita asmeninio pobūdžio informacija apie šeimą turi būti  laikoma konfidencialia ir kitiems asmenims gali būti suteikta tik teisės aktų nustatyta tvarka. 

. 

. Socialinės paslaugos nutraukiamas Skyriaus vedėjo sprendimu. Socialinės paslaugos sustabdomas Centro direktoriaus įsakymu.
. Socialinės paslaugos nutraukiamos, kai atvejo vadybos posėdžio metu nustatoma, kad:
. šeima tampa pajėgi savarankiškai užtikrinti vaiko teises ir teisėtus interesus, tinkamai savarankiškai tenkinti vaiko poreikius;
. pagalbos plane numatyta ir teikta pagalba nepadėjo tėvams pakeisti elgesio su vaiku, šeima nebendradarbiauja su atvejo vadybininku, nevykdo pagalbos plane numatytų įsipareigojimų, nededa pastangų, nekeičia savo elgesio, neužtikrina vaiko teisių arba jas pažeidžia ir dėl to išlieka arba kyla realus pavojus vaiko fiziniam ar psichiniam saugumui, sveikatai ir (ar) gyvybei arba pavojus, galintis sukelti reikšmingą žalą vaiko sveikatai (išskyrus atvejus, kai tėvams yra laikinai apribojama tėvų valdžia, vaikui nustatoma laikinoji globa (rūpyba) ir darbas su šeima turi būti tęsiamas).
 vaiko tėvams ar turimam vieninteliam iš tėvų neterminuotai apribojama tėvų valdžia arba kai kiti vaiko atstovai pagal įstatymą atleidžiami arba nušalinami nuo globėjo (rūpintojo) pareigų;
. šeima išsikėlė (nebegyvena) iš savivaldybės, kurioje pradėtas atvejo vadybos procesas;
. šeimoje neliko nepilnamečių vaikų, vaikas (-ai) emancipuotas (-i) ar vaiko tėvai, ar turimas vienintelis iš tėvų, ar kiti vaiko atstovai pagal įstatymą mirė.
.  Socialinės paslaugos sustabdomos, kai atvejo vadybos posėdžio metu nustatoma, kad:
.  asmuo (šeima) išvyko  į užsienio valstybę;
. šeima pakeitė gyvenamąją vietą ir atvejo vadybininkui bei socialiniam darbuotojui nauja vieno iš tėvų ar kitų vaiko atstovų pagal įstatymą gyvenamoji vieta nėra žinoma;
. Skyriaus vedėjo sprendimu socialinės paslaugos, teikiamos socialinę riziką patiriančioje šeimoje, gali būti keičiamos į bendrąsias socialines paslaugas, atsižvelgiant į Centro pateiktą asmens (šeimos) socialinių paslaugų poreikio vertinimo išvadą.

. 

. Socialinės paslaugos socialinę riziką patiriančioms šeimoms teikiamos nemokamai.

. 

. Centras atsako už kokybišką Socialinių paslaugų teikimą. 
. Šis Aprašas gali būti keičiamas ar papildomas pasikeitus teisės aktams ar Skyriaus iniciatyva.
__________________________________________

